Ягадная (Баранавіцкі раён)

Я́гадная (, ) (да 1964 года Бло́шна) — вёска ў Баранавіцкім раёне Брэсцкай вобласці. Уваходзіць у склад Палонкаўскага сельсавета. Размешчана за 20 км на захад ад Баранавіч, за 16 км ад чыгуначнай станцыі Палонка на лініі Баранавічы—Ваўкавыск.

 Гісторыя 
У 1593 годзе пасля смерці сына брацлаўскага ваяводы Рамана Раманавіча Сангушкі вёска Блошна ў складзе маёнтку Палонка ў Слонімскім павеце Навагрудскага ваяводства перайшла па спадчыне ягоным сёстрам Хадоры, жонцы троцкага кашталяна Аляксандра Пронскага, і Аляксандры, жонцы падляшскага ваяводы Януша ЗаслаўскагаНГАБ у Мінску, ф. КСК, воп. 1, спр. 1.

У 1798 годзе ў пісьмовых крыніцах упамінаецца як в. Блошна. На пачатку XX ст. ў Люшнеўскай воласці Слонімскага павета Гродзенскай губерні.

З 1921 года ў складзе Польшчы, у Моўчадскай гміне Слонімскага павета Навагрудскага ваяводства.

З 1939 года ў БССР. З 15 студзеня 1940 года ў Навамышскім раёне Баранавіцкай, з 8 студзеня 1954 года Брэсцкай абласцей, з 8 красавіка 1957 года ў Баранавіцкім раёне.

У Вялікую Айчынную вайну з канца чэрвеня 1941 года да ліпеня 1944 года акупіравана нямецка-фашысцкімі захопнікамі. На франтах вайны загінулі 2 вяскоўцы.

30 ліпеня 1964 года вёска Блошна атрымала назву ЯгаднаяУказ Прэзідыума Вярхоўнага Савета Беларускай ССР Аб перайменаванні некаторых населеных пунктаў Беларускай ССР ад 30 ліпеня 1964 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1964, № 23 (1063)..

 Насельніцтва 
 XX стагоддзе:
 пачатак XX ст. — 270 жыхароў.
 1921 — 42 дамы, 258 жыхароў.
 1959 — 371 жыхар.
 1970 — 369 жыхароў.
 1998 — 93 двары, 159 жыхароў.
 XXI стагоддзе:
 2005 — 119 жыхароў, 71 гаспадарка.

 Літаратура 


 Спасылкі 

Катэгорыя:Палонкаўскі сельсавет
Катэгорыя:Населеныя пункты Баранавіцкага раёна
Катэгорыя:Перайменаваныя населеныя пункты Беларусі